
Ministru kabineta rīkojums Nr. 822
Rīgā 2023. gada 28. novembrī (prot. Nr. 59 33. §)
Par Jelgavas novada pašvaldības nekustamā īpašuma "Ošu ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Jelgavas novada pašvaldības īpašumā esošo nekustamo īpašumu "Ošu ceļš" (nekustamā īpašuma kadastra Nr. 5474 004 0055) – zemes vienību (zemes vienības kadastra apzīmējums 5474 004 0055) 0,46 ha platībā un būvi (būves kadastra apzīmējums 5474 004 0055 001) – Sesavas pagastā, Jelgavas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Jelgavas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

